אקס-מן (סדרת סרטים)

אקס-מן הוא זיכיון קולנועי לעולם משותף של חברת ההפצה פוקס המאה ה-20 המאגד סדרת סרטי גיבורי-על המבוססים על הקומיקס "אקס-מן" של חברת ההוצאה לאור מארוול קומיקס.

עלילתה של סדרת הסרטים מגוללת את סיפורם של המוטאנטים, גזע של בני אדם בעלי מוטציות המעניקות להם כוחות-על ויכולות מיוחדות. המוטאנט נלחמים נגד שלילת זכות קיומם כתוצאה מחריגותם והפחד שהם מעוררים באנשים הרגילים. בסכסוך זה, עומדים שני צדדים — האקס-מן של צ'ארלס אקסבייר, הדוגלים בדו-קיום ונלחמים להגן על אלה שפוחדים מהם ושונאים אותם; ואחוות המוטאנטים של מגנטו, שאינם מאמינים בדו-קיום בין בני אדם "רגילים" לבין המוטאנטים ושואפים לעליונות הגזע המוטאנטי ומחרחרים מלחמה. לעיתים, הקבוצות השונות נאלצות לשתף פעולה זו עם זו על מנת למנוע את כיליון העולם או את השמדת המוטאנטים. פרט לכך, סרטי ספין אוף שונים מתמקדים בקורותיהן של דמויות מסוימות בצורה ביוגרפית מבלי להתקשר בהכרח לעלילה המרכזית.

נכון לנובמבר 2020, הסדרה כוללת שלושה עשר סרטים. לפי האתר "Box Office Mojo", הזיכיון הוא השביעי בהכנסותיו ברשימת הזיכיונות שוברי הקופות הגדולים בכל הזמנים.

 סקירה כללית 

לורן שולר דונר משמשת כמפיקה הראשית מאז הסרט הראשון, כשאליה הצטרף סיימון קינברג בסרט השביעי. עוד לקחו חלק במלאכת ההפקה ראלף וינטר (1 - 4), אבי ארד (3), יו ג'קמן וג'ון פלרמו (4), בריאן סינגר (5, 7, 9), גרגורי גודמן (5) והאטץ' פארקר (6, 7, 9 - 10).

 סרטים 
 אקס-מן (2000) 

תהליך הפיתוח לסרט הראשון בסדרת הסרטים התחיל עוד בשנת 1989, כאשר סטן לי וכריס קלרמונט ביקשו לעבד את הקומיקס לקולנוע בעזרתם של גורמים שונים כג'יימס קמרון, אולפני קרולקו, וסרטי קולומביה. בעקבות הצלחת סדרת האנימציה של האקס-מן משנת 1992, שבהפקתו של אבי ארד, רכשו פוקס המאה ה-20 ולורן שולר דונר בשנת 1994 את הזכויות לסרט, אשר יצא ב-14 ביולי 2000 בבימויו של בריאן סינגר ולפי תסריט של דייוויד הייטר.

סרט הקולנוע נעשה בתקציב של 75 מיליון דולר וזכה לסכום הכנסות כולל של מעל 296 מיליון דולר. הוא היה מועמד ל-10 פרסי סאטורן, מתוכם זכה בקטגוריות סרט המדע בדיוני הטוב ביותר לשנת 2000, הבימוי, הכתיבה, עיצוב התלבושות, שחקן ראשי (יו ג'קמן) ושחקנית משנה (רבקה רומיין). עוד היה מועמד לפרס הוגו. לפי אתר הביקורות Rotten Tomatoes, 82% מתוך 152 ביקורות היו חיוביות על היותו נאמן לקומיקס, אם כי הוא מתרכז יותר מדי בדמותו של וולברין.

הסרט מציג את דמויותיהם של וולברין ושל רוג, אשר נקלעים לאמצעו של עימות בין קבוצת האקס-מן של אקסבייר לבין אחוות המוטאנטים של מגנטו. מגנטו מתכנן להפוך את מנהיגי העולם למוטאנטים במהלך פסגת שלום בעזרת מכונה ולהוביל באמצעות כך לקבלתם של המוטאנטים בפומבי. אולם, אקסבייר מבין שאילוץ המוטציה על בני אדם רגילים יוביל למותם ושולח את האקס-מן לעצור אותו.

 אקס-מן 2 (2003)

סרט ההמשך יצא ב-2 במאי 2003 בבימויו של סינגר, לפי תסריט משולב של סינגר, הייטר וזאק פן. הוא נעשה בתקציב של 110 מיליון דולר וזכה לסכום הכנסות כולל של מעל 407 מיליון דולר. הסרט היה מועמד לשמונה פרסי סאטורן, בין היתר, מתוכם זכה בקטגוריית סרט המדע בדיוני הטוב ביותר. בהתבסס על 215 ביקורות באתר Rotten Tomatoes, 87% מתוכן היו חיוביות. כמו קודמו, הסרט היה מועמד לפרס הוגו.

הסרט מבוסס בחלקו על הרומן הגרפי "אקס-מן: האל אוהב, האדם הורג", ומביא לשיתוף פעולה בין מגנטו לחבורת האקס-מן נגד אויב משותף, הקולונל ויליאם סטרייקר, המוביל מתקפה כוללת נגד המוטאנטים. הסרט מביא רמזים לכך שסטרייקר היה אחראי לניסויים שנערכו בוולברין (עלילה שמוסברת ב-"אקס-מן המקור: וולברין" וכן ב-"אקס-מן: אפוקליפסה").

 אקס-מן 3: המפלט האחרון (2006) 

הסרט השלישי יצא ב-26 במאי 2006 בבימויו של ברט ראטנר, לפי תסריט מאת סיימון קינברג וזאק פן, ומבוסס בחלקו על שתי קשתות סיפור - "אקס-מן: סאגת הפניקס האפלה" ו"אקס-מן: מחוננים". הסרט נעשה בתקציב של 210 מיליון דולר וזכה לסכום הכנסות כולל של מעל 459 מיליון דולר. הסרט היה מועמד לשישה פרסי סאטורן, מתוכם זכה בקטגוריית שחקנית המשנה (פמקה ינסן). בהתבסס על 227 ביקורות באתר Rotten Tomatoes, 57% מתוכן היו חיוביות, כאשר נמתחה ביקורת שלילית על איכותו של הסרט יחסית לשני קודמיו.

חברת תרופות מפתחת "תרופה" לגן המוטאנטי, מה שמעורר מחלוקת בקהילת המוטאנטים. מגנטו מכריז על מלחמה בבני האדם ומחזיק בנשק משלו - הפניקס, שהיא למעשה חברת האקס-מן לשעבר ג'ין גריי אשר חזרה לחיים. לאחר שפניקס הורגת את סייקלופס ואת פרופסור אקסבייר, מתחולל קרב אחרון בין האקס-מן לאחוות המוטאנטים, ווולברין חייב להכיר בעובדה שכדי לעצור את האישה שאותה הוא אוהב, הוא חייב להרוג אותה.

 אקס-מן המקור: וולברין (2009) 

סרט פריקוול יצא ב-1 במאי 2009 בבימויו של גאווין הוד ובהפקתם המשולבת של סטן לי, יו ג'קמן, ריצ'רד דונר, לורן שולר דונר, ראלף וינטר ופיטר מקדונלד בין היתר. הסרט נעשה בתקציב של 150 מיליון דולר וזכה לסכום הכנסות כולל של מעל 371 מיליון דולר. לפי אתר הביקורות Rotten Tomatoes, 37% מתוך 245 ביקורות היו חיוביות.

עלילת הסרט מביאה את ההיסטוריה המוקדמת של לוגאן האולט, המוטאנט שעתיד להיקרא "וולברין", לפני הצטרפותו לקבוצת האקס-מן וחייו עם אחיו החורג ויקטור קריד. השניים מצטרפים לצוות אקס של קולונל ויליאם סטרייקר, ונלחמים יחד נגד איומים שונים עד אשר לוגאן מתנדב להשתתף בניסוי של נשק אקס, ובו מושתל לו שלד האדמנטיום הבלתי שביר.

 אקס-מן: ההתחלה (2011) 

הסרט "אקס-מן: ההתחלה" פותח טרילוגיה חדשה של סרטי אקס-מן, שלמעט ליהוק של אותם שחקנים כמו בסרטים המקוריים בתור האקס-מן המבוגרים, מבטלת את האירועים שהתרחשו בסרטים המקוריים, ובפרט דמויות רבות שנהרגו בסרט אקס-מן: המפלט האחרון הושבו לחיים. הסרט מכין את הקרקע לביטול אירועי היקום של אקס-מן בסרטים הקודמים, שיתרחש ב"אקס-מן: העתיד שהיה", ולכן הטרילוגיה החדשה מהווה מעין אתחול של הזיכיון, אף על פי שהאירועים בשני החלקים קשורים זה בזה, ושני גיבורים מודעים לשני קווי הזמן - וולברין, שחי את שניהם, ואקסבייר, ששמע ממנו את כל הסיפור.

עלילת הסרט מתרחשת בשנות ה-60 של המאה ה-20. היא מתמקדת בחשיפה הראשונית של גזע המוטאנטים למין האנושי, כאשר הם לוקחים חלק במשבר הטילים בקובה. כמו כן היא עוקבת אחר צ'ארלס אקסבייר (המגולם על ידי ג'יימס מק'אבוי) ואריק לנשר (המגולם על ידי מייקל פסבנדר) כאשר היו חברים בשנות צעירותם ולפני שעמדו משני צידי המתרס כאויבים.

נבלי-העל בסרט הם חברי מועדון הלפייר, כאשר ביניהם נמנים סבסטיאן שו (המגולם על ידי קווין בייקון) ואמה פרוסט (המגולמת על ידי ג'נוארי ג'ונס). בצוות האקס-מן, ניקולס הולט מגלם את האנק מק'קוי, לפני שהפך למוטנט בעל פרווה כחולה. לוקאס טיל מגלם את אלכס סאמרס, אחיו של סקוט סאמרס. ג'ניפר לורנס מגלמת את מיסטיק. קיילב לנדרי ג'ונס מגלם את באנשי. זואי קרביץ מגלמת את אנג'ל סלבדור. אוליבר פלאט מגלם סוכן CIA שנעזר במוטנטים כדי לעצור את משבר הטילים. בנוסף, מופיעים בסרט זה יו ג'קמן ורבקה רומיין בתפקידי אורח כוולברין ומיסטיק הבוגרת.

 וולברין (2013) 

זמן קצר לאחר יציאת הסרט "אקס-מן המקור: וולברין", אושר פיתוחו של סרט המשך כאשר העלילה עומדת בפני עצמה ואינה המשך לסרטים קודמים, אם כי מבחינה עלילתית מתרחשת לאחר קורות "אקס-מן: המפלט האחרון". עלילת הסרט מתרחשת ביפן ועוקבת אחר מערכת היחסים בין וולברין למאריקו ישידה, בתו של מנהיג היאקוזה שינג'ן ישידה. בסרט נכללו מספר סגנונות לחימה כסמוראי ונינג'ה, וכולל את אויבו של וולברין הסמוראי הכסוף. הסרט יצא למסכי הקולנוע בקיץ 2013 בבימויו של ג'יימס מנגולד, כשיו ג'קמן שב לגלם את דמותו של וולברין.

 אקס-מן: העתיד שהיה (2014) 

אולפני פוקס ראו את "אקס-מן: ההתחלה" כסרט ראשון בטרילוגיה חדשה של סרטים. לורן שולר דונר השוותה את התוכניות לזיכיון החדש לסדרת סרטי הארי פוטר המאוחרים, שהיו אפלים ובוגרים יותר. בריאן סינגר שב למלאכת הבימוי, בעוד מתיו ווהן מפיק. ווהן ציין כי, "'ההתחלה' דומה לבאטמן מתחיל, שבו הכיף הוא להציג את הדמויות וללמוד להכיר אותן, בעוד בסרט השני ממשיכים איתם ועושים חיים משוגעים. זה ההבדל העיקרי בין 'באטמן מתחיל' והאביר האפל". הסרט יוצר שינוי בקו הזמן, מה שמאפשר ליצור עתיד חלופי, בו הגיבורים הראשיים יישארו בחיים.

סרט ההמשך יצא לאקרנים ב-23 במאי 2014. ג'יימס מק'אבוי, מייקל פסבנדר, ג'ניפר לורנס וניקולס הולט שבו לגלם את דמויותיהם. כמו כן, פטריק סטיוארט ואיאן מקלן שבו לגלם את דמויותיהם של צ'ארלס אקסבייר ומגנטו המבוגרים. יו ג'קמן שב לגלם את דמותו של וולברין וגם אנה פקווין, אליוט פייג', שון אשמור והאלי ברי שבו לגלם את דמויותיהם של רוג, שאדוקאט, אייסמן וסטורם, בהתאמה. לצוות השחקנים הצטרפו עומאר סי כבישופ, אוון פיטרס כקוויקסילבר, בובו סטיוארט כוורפאת', אדן קנטו כסאן-ספוט, פאן בינגבינג כבלינק ופיטר דינקלג' כבוליבר טראסק.

הסרט מתאר עתיד דיסטופי בו רובוטי הזקיפים שפיתחו בני האדם לצוד מוטאנטים יצאו מכלל שליטה והביאו חורבן על העולם. קומץ מוטאנטים מצליח לשרוד ועוסק בבריחה מתמדת מהזקיפים על ידי מסע קצר בזמן. לבסוף, כאשר הם נפגשים עם צ'ארלס אקסבייר הזקן הם מחליטים לשלוח את תודעתו של וולברין אחורה בזמן לשנות ה-70 של המאה ה-20 על מנת שיזהיר את האקס-מן ויסייע להם למנוע את האירועים שיובילו לעתיד הדיסטופי.

 דדפול (2016) 

אולפני פוקס שקלו סרט ספין אוף על שכיר החרב דדפול בשלבי ההפקה המוקדמים של הסרט "אקס-מן המקור: וולברין" - שם גילם את דמותו ראיין ריינולדס. אולם, דונר ציינה כי היא מעוניינת שגרסה זו תתעלם מהדמות שנראתה ב"אקס-מן המקור: וולברין" ותאתחל מחדש את הדמות. עוד היא ציינה שהדמות תכלול אלמנטים מוכרים מהקומיקס, כולל שבירת הקיר הרביעי. בקיץ 2014 הודלף לרשת סרטון בו נראה ריינולדס בתפקיד דדפול. סרטון זה נועד להדגים כיצד ייראה הסרט אם וכאשר יופק במטרה לקבל אישור ממקבלי ההחלטות בפוקס, ולא היה אמור להיחשף לציבור. הסרטון קיבל תגובות נלהבות ברחבי הרשת, ובעקבות כך בדצמבר 2014 יצאה הודעה כי הסרט אכן יופק ויצא לאקרנים ב-12 בפברואר 2016.

אקס-מן: אפוקליפסה (2016)

בדצמבר 2013, הבמאי בריאן סינגר הכריז בחשבון הטוויטר שלו כי סרט המשך ל"אקס-מן: העתיד שהיה" ייקרא "אקס-מן: אפוקליפסה" והוא מיועד לצאת לאקרנים בשנת 2016. לדברי סינגר, הסרט יתמקד במקורותיהם של המוטאנטים ויתרחש בתחילת שנות ה-80 של המאה ה-20. דן האריס ומייקל דוהרטי כתבו את התסריט והסרט יצא לאקרנים ב-27 במאי 2016.

מק'אבוי, פסבנדר, הולט, לורנס ואוון פיטרס שבו לגלם את דמויותיהם, וכן הופיעו גרסאות צעירות של סייקלופס, ג'ין גריי וסטורם.

עלילת הסרט מתרחשת ב-1983 ועוסקת במאבק של האקס-מן באפוקליפס, מוטאנט עתיק ורב עוצמה ששב לחיים ורוצה להשמיד את האנושות על מנת להקים עולם חדש של מוטאנטים בו הוא ישלוט.

לוגאן - וולברין (2017)

בנובמבר 2013, אולפני פוקס היו במגעים להפקתו של סרט סולו נוסף בכיכובו של וולברין. ג'יימס מנגולד נשכר לכתוב תסריט ראשוני, ולורן שולר דונר שבה כמפיקה. מנגולד ציין שהסרט ישאב השראה מסיפורים נוספים על וולברין מהקומיקס, חלקים מן עלילת הקומיקס "וולברין: לוגאן הזקן" עובדו בסרט וייצא לאחר "אקס-מן: אפוקליפסה". יו ג'קמן הצהיר כי הסרט הוא האחרון בו הוא יגלם את וולברין. באוקטובר 2016, הוכרז כי שם הסרט יהיה "לוגאן" ותאריך הפצת הסרט נקבע ל-3 במרץ 2017.

 דדפול 2 (2018) 

בספטמבר 2015, סיימון קינברג הכריז כי סרט המשך ל"דדפול" נמצא בשלבי פרה-פרודקשן. לאחר הפצתו המוצלחת של "דדפול", אושר באופן רשמי על ידי פוקס המאה ה-20 כי החלה הפקתו של המשך, וכי אליו ישובו פול ורניק ורט ריז למלאכת התסריט וטים מילר למלאכת הבימוי. באוקטובר 2016, מילר עזב את הסרט בעקבות חילוקי דעות יצירתיים עם ראיין ריינולדס, ובנובמבר הוכרז כי דייוויד ליטץ' נשכר להחליפו. בפברואר 2017, ראיין ריינולדס ודרו גודארד הצטרפו למלאכת הכתיבה.

 אקס-מן: הפניקס האפלה (2019) 

במאי 2016, סיימון קינברג אמר בראיון כי סרט המשך ל"אקס-מן: אפוקליפסה" נמצא בשלבי פיתוח מוקדמים. מאוחר יותר, נודע כי הפקת הסרט צפויה להתחיל במאי 2017. באפריל 2017, הודיע פוקס המאה ה-20 על השם הרשמי של הסרט ועל תאריך השחרור, 2 בנובמבר 2018. את הסרט ביים סיימון קינברג, אשר גם כתב את התסריט. הסרט מבוסס על הקומיקס "סאגת הפניקס האפלה" בסדרת האקס-מן של כריס קלרמונט וג'ון ביירן בהוצאת חברת ההוצאה לאור מארוול קומיקס, והוא חותם של סדרת סרטי "אקס-מן". לאחר דחייה, בכורת הסרט הוצגה ב-6 יוני 2019.

 המוטנטים החדשים (2020) 

סרט על קבוצת גיבורי-העל הצעירים "המוטאנטים החדשים", אשר יהווה מעין ספין אוף לסדרת הסרטים המרכזית, בתחלה היה הסרט עתיד לצאת ב-13 באפריל 2018. בהמשך הוא נדחה ל-22 בפברואר 2019. ולבסוף נמסר כי הסרט יצא ב־2 באוגוסט באותה השנה.

 דדפול & וולברין (2024) 

לאחר הצלחתו של הסרט "דדפול" (2016), החלו אולפני "פוקס המאה ה-21" לפתח שני סרטי המשך. על פי התכנון, התעתד הסרט השלישי להציג את צוות גיבורי-העל "אקס פורס". במרץ 2017, הצהיר התסריטאי רט ריס, שהופקד על כתיבת שני הסרטים הראשונים, כי צוות ה"אקס פורס" יוצג בסרט השני, לפני שיזכה לסרט ספין אוף שעלילתו תכלול "משהו גדול יותר" ותתקיים בנפרד מהסרט השלישי, שחויב על פי "חוזה" להיות אישי יותר.

 סרטי המשך עתידיים 
בספטמבר 2012 נשכר המפיק מארק מילר לשמש בתור היועץ הקריאייטיבי של סרטי מארוול המופקים בידי פוקס המאה ה-20 כדוגמת אקס-מן וארבעת המופלאים. כבר באוקטובר 2012, המפיקה לורן שולר דונר הביעה עניין לשתף את דמויות האקס-מן בסרטי מארוול השונים, בשל קשריה עם המפיק קווין פייגי. בדצמבר 2013, המפיק סיימון קינברג חתם על עסקה בת שלוש שנים באולפני פוקס ומתכוון ליצור יקום קולנועי בדומה ל.

בנוסף, קווין פייגי הכריז כי היקום הקולנועי של מארוול מתכוון לעשות סרט על האקס-מן לאחר שהזכויות לאקס מן חזרו אליהם.

 פרויקטים פוטנציאלים נוספים 
 בינואר 2018, הוכרז כי טים מילר יביים סרט אודות דמותה של קיטי פרייד. בפברואר, בריאן מייקל בנדיס נשכר לכתוב את התסריט.
 סדרות 
באוקטובר 2015 הודיעו אולפני פוקס שיש בכוונתם לפתח שתי סדרות טלוויזיה שיהוו הרחבה לעולם הקולנועי של האקס-מן: אחת המבוססת על קבוצת מועדון הלפייר העתידה לעלות לשידור ברשת FOX, ושנייה תתמקד בדמותו של לגיון העתידה לעלות לשידור ברשת FX. בעוד הסדרה לגיון אושרה והוזמנה ל-8 פרקים ברשת FX, הסדרה על מועדון הלפייר בוטלה, ובמקומה הוזמן פיילוט טלוויזיוני שבויים על ידי בריאן סינגר על סדרה העוסקת בזוג הורים המגלים כי ילדיהם הם מוטאנטים, הסדרה תוארה כסדרת דרמת מתח המתרחשת בעולם שבו המוטנטים הם חלק מוכר וידוע, אף על פי שרוב העולם מתייחס אליהם בחשדנות. הסדרה תתמקד במשפחה בה ההורים מגלים כי ילדיהם הם בעלי כוחות מוטנטים בעוד ההורים לא. המשפחה מחליטה לברוח יחדיו מגופי ממשלה שרוצים לעצור את הילדים.

סרטי ספין-אוף שאינם בפיתוח
 אקס-מן המקור: מגנטו 
בדצמבר 2004, פוקס המאה ה-20 שכרה את התסריטאי שלדון טרנר לכתוב את התסריט לסרט זה. באפריל 2007, דייוויד ס. גויר נשכר לביים. טרנר אמר שהעלילה סובבת בין השנים 1939–1955, ועוקבת אחרי מגנטו בעודו מנסה לשרוד את אושוויץ. הוא פוגש את אקסבייר, חייל צעיר, במהלך שחרור מן המחנה. לאחר מכן, מגנטו רודף את הנאצים אשר עינו אותו במחנה, והתשוקה לנקמה זו הופכת אותו ואת אקסבייר לאויבים.

לבסוף, חלק עיקרי מהתסריט של הסרט יצא לאור בסופו של דבר בסרט "אקס-מן: ההתחלה".

הכנסות הסרטים
סרטיציאה לאקרניםסכום הכנסות ($)כלל עולמיארצות הבריתארצות הבריתמחוץ לארצות הבריתכלל עולמיאקס-מן 13 ביולי 2000 14 ביולי 2000 157,299,718 139,039,810 296,339,528אקס-מן 2 1 במאי 2003 2 במאי 2003 214,949,694 192,761,855 407,711,549אקס-מן 3: המפלט האחרון 25 במאי 2006 26 במאי 2006 234,362,462 226,072,829 460,435,291אקס-מן המקור: וולברין 29 באפריל 2009 1 במאי 2009 179,883,157 193,179,707 373,062,864אקס-מן: ההתחלה 3 ביוני 2011 1 ביוני 2011 146,408,305 206,208,385 352,616,690וולברין 24 ביולי 2013 26 ביולי 2013 132,556,852 282,271,394 414,828,246אקס-מן: העתיד שהיה 22 במאי 2014 23 במאי 2014 233,921,534 512,124,166 746,045,700דדפול10 בפברואר 201612 בפברואר 2016 363,070,709 419,766,082 782,836,791אקס-מן: אפוקליפסה19 במאי 201627 במאי 2016 155,442,489 388,491,616 543,934,105לוגאן - וולברין2 במרץ 20173 במרץ 2017 226,277,068 392,902,882 619,179,950דדפול 217 במאי 201818 במאי 2018 324,591,735 461,304,874 785,896,609אקס-מן: הפניקס האפלה6 ביוני 20197 ביוני 201965,845,974186,597,000252,442,974המוטנטים החדשים28 באוגוסט 202028 באוגוסט 202023,852,65925,316,93549,169,594 2,458,462,356 3,626,037,535 6,084,499,891

 ציר הזמן 
אירועי הסרטים מופרדים לשני "לוחות זמנים"; ציר הזמן המקורי וציר הזמן החדש.

 לוח הזמן הראשון 
לוח הזמן הראשון לצפיית ציר זמן, מתחיל בסרט "אקס-מן: ההתחלה" משנת 2011, אשר מתרחש בשנת 1962. הסרט הבא ברשימה הוא "אקס-מן המקור: וולברין" משנת 2009 אשר מתרחש בין השנים 1973 ל-1979. לאחר זאת, יש את הטרילוגיה המקורית: "אקס-מן", "אקס-מן 2" ו"אקס-מן 3: המפלט האחרון", המתרחשים באותן שנים בהם יצאו: 2000, 2003 ו-2006. לאחר הטרילוגיה עומד הסרט "וולברין" משנת 2013 שמתרחש באותה שנה. לאחר מכן נמצא הסרט "אקס-מן: העתיד שהיה", משנת 2014, המתרחש בשנת 2023 - שם וולברין נוסע בזמן לשנת 1973 ובכך פותח ציר זמן חדש לגמרי.

 לוח הזמן השני 

לוח הזמן השני והאחרון מתחיל ב"אקס-מן: העתיד שהיה" (כולל סוף לוח הזמן הקודם). לאחר מכן עומד הסרט "אקס-מן: אפוקליפסה" משנת 2016, אשר מתרחש בשנת 1983. לאחר מכן עומד הסרט "אקס-מן: הפניקס האפלה" משנת 2019 אשר מתרחש בשנת 1992. לאחר מכן עומדים הסרטים "דדפול" משנת 2016 המתרחש באותה השנה, דדפול 2 משנת 2018 גם הוא מתרחש באותה שנה ו-"דדפול & וולברין" משנת 2024 המתרחש באותה שנה. לאחר מכן עומד הסרט "לוגאן" משנת 2017 המתרחש בשנת 2029.

לא ידוע מתי מתרחש הסרט "המוטנטים החדשים", אך ההשערות אומרות שהסרט מתרחש בשנה בה יצא, 2020, כך אחרי "דדפול 2".

 רשימת השחקנים 
בסדרת סרטי האקס-מן מככבים אנסמבל של שחקנים, כולל מספר הופעות קמע של דמויות מחוברות הקומיקס וכן של יוצרי הקומיקס והמפיקים כסטן לי, כריס קלרמונט, דייוויד הייטר, טום דסנטו, מייקל דוהארטי ודן האריס.

אקס-מןאקס-מן 2אקס-מן 3: המפלט האחרוןאקס-מן המקור: וולבריןאקס-מן: ההתחלהוולבריןאקס-מן: העתיד שהיהדדפולאקס-מן: אפוקליפסהלוגאן - וולבריןדדפול 2אקס-מן: הפניקס האפלהאקס-מן צ'ארלס אקסביירפרופסור אקס פטריק סטיוארט פטריק סטיוארט ג'יימס מק'אבויפטריק סטיוארט ג'יימס מק'אבוי/פטריק סטיוארט ג'יימס מק'אבוי פטריק סטיוארט ג'יימס מק'אבויג'יימס מק'אבוי ג'יימס "לוגאן" האולטוולברין יו ג'קמן יו ג'קמן יו ג'קמן יו ג'קמן סקוט סאמרססייקלופס ג'יימס מרסדןטים פוקוקג'יימס מרסדןטיי שרידןטיי שרידןטיי שרידן ג'ין גרייפניקס פמקה ינסן פמקה ינסןסופי טרנרסופי טרנר אורורו מונרוסטורם האלי בריהאלי בריאלכסנדרה שיפאלכסנדרה שיפאלכסנדרה שיפ הנרי "האנק" מק'קויחיה סטיב בייסיק קלסי גראמר ניקולס הולט ניקולס הולטקלסי גראמר ניקולס הולט ניקולס הולטניקולס הולט מארירוג אנה פקווין אנה פקווין בובי דרייקאייסמן שון אשמור שון אשמור קיטי פרייד סומלה קיי קייטי סטוארט אליוט פייג' אליוט פייג' פיטר רספוטיןקולוסוס דניאל קדמורדניאל קדמורסטפן קפיצ'יקסטפן קפיצ'יקמוטאנטים נוספים ג'וביליישן ליג'ובילי קטרינה פלורנס קיאה וונגלאנה קונדור אלכס סאמרסהאבוק לוקאס טיל לוקאס טיל לוקאס טיל פיטר מקסימוףקוויקסילבראוון פיטרסאוון פיטרסאוון פיטרסאוון פיטרס קורט ווגנרנייטקרולר אלן קאמינג קודי סמית'-מקפיקודי סמית'-מקפיוורן וורת'ינגטון השלישיאנג'ל בן פוסטר בן הארדי רמי לבוגמביט טיילור קיטש תרזה קאסידיסיירין שאונה קיין שון קאסידיבאנשיקיילב לנדרי ג'ונס ארמנדו מונוזדרווין אדי גטהאגי וייפרסבטלנה חודצ'נקובה לוקאס בישופ עומאר סי רוברטו דה-קוסטהסאן-ספוט איידן קנטו קלריס פרגוסוןבלינק פאן בינגבינג ג'יימס פראודסטארוורפאת' בובו סטיוארט אריק גיטראינק גרג לואו אלי פימיסטרנערה נגאסונית נפיצה בריאנה הילדבראנד בריאנה הילדבראנד עין סבאח נוראפוקליפס אוסקר אייזק קאליבן תומאס למארקוויז סטיבן מרצ'נטלורה קיניX-23 דפני קיןווקג'סיקה צ'סטייןאחוות המוטאנטים אריק לנשרמגנטו איאן מקלן מייקל פסבנדראיאן מקלן מייקל פסבנדר/איאן מקלן מייקל פסבנדרמייקל פסבנדר רייבן דארקהולםמיסטיק רבקה רומיין ג'ניפר לורנסרבקה רומייןג'ניפר לורנסג'ניפר לורנסג'ניפר לורנס ג'ון אלרדייספיירו אלכסנדר ברטון אהרון סטנפורד אליזבת' בראדוקפסיילוק מיילינג מלאנקון אוליביה מאן ויקטור קרידסייברטות' טיילר מיין לייב שרייבר מורטימר טוינביטואד ריי פארק אוון ג'וניגקייט קיין מארקוג'אגרנוט ויני ג'ונס ראיין ריינולדסד ג'יימי מדרוקסהמשוכפל אריק דיין קאליסטו דניה רמירז קיד אומגה קן ליונג פיליפה סונטאגארקלייט אומיירה מוטה ספייק לאנס גיבסוןנשק אקסקולונל ויליאם סטרייקר בריאן קוקס דני יוסטון ג'וש הלמן ג'וש הלמן וייד וילסוןדדפול ראיין ריינולדס ראיין ריינולדס ראיין ריינולדס אייאקס אד סקריין פרדריק ג'יי דיוקסבלוב קווין דוראנד ג'ון ריית'קסטרל ויל.איי.אם דייוויד נורת'הסוכן אפס דניאל הני קיילה סילבר פוקס לין קולינס כריס בראדליבולט דומיניק מונאהן יוריקו אויאמהליידי דת'סטרייק קלי הו אנג'ל דאסט ג'ינה קראנומועדון הלפייר סבסטיאן שוהמלך השחור קווין בייקון אמה פרוסטהמלכה הלבנה ג'נוארי ג'ונס עזאזל ג'ייסון פלמינג יאנוס קווסטדריפטייד אלכס גונזלס אנג'ל סלבדור זואי קרביץאקס-פורס נייתן סאמרסקייבל ג'וש ברולין נינה תורמןדומינו זאזי ביטס ג'סי אארונסוןבדלאם טרי קרוז שאטרסטאר לואיס טאן גאקסל קלוניצייטגייסט ביל סקארסגארדדמויות נוספות ד"ר מוירה מק'טאגרט אוליביה ויליאמס רוז ביירן רוז ביירן בוליבר טראסק ביל דיוק פיטר דינקלג' סנאטור קלי ברוס דוויסון ד"ר קאביטה ראו שוהרה אע'דאשלו שינג'ן ישידההירויוקי סנאדה מאריקו ישידה טאו אוקאמוטוקנואיצ'יו הראדה ויל יון לי נובורו מורי בריאן טי ונסה קרלייל מורנה בקארין מורנה בקארין זנדר רייס ריצ'רד אי. גרנט דונלד פירס בויד הולברוק

קישורים חיצוניים





הערות שוליים

*
קטגוריה:זיכיונות: סרטים וסדרות
קטגוריה:סרטי גיבורי-על
קטגוריה:סדרות סרטי מדע בדיוני
קטגוריה:סדרות סרטי פעולה